Document ID: /roh_data/filtered/fineweb-2-filterrobots_roh.jsonl.gz/65144

Ils 14 d’uost 2023 entscheivan las lavurs da construcziun en connex cun la sanaziun dalla Via Bigliac a Falera (part Plaz Gliendras entochen Via Prau da Cuort). Las lavurs da construcziun vegnan fatgas en treis etappas cun entscheiver ella part sissum (Plaz Gliendras entochen spartida Via Chistiala / Via Paliu). Il temps da construcziun planisaus da tuttas 3 etappas munta rodund 3 meins (finiziun dallas lavurs ei probabel ils 8 da november 2023).
Eventuals sviaments vegnan signalisai entras la fatschenta da baghegiar. Nus supplichein da risguardar las signalisaziuns e suandar als muossavias.
Ils possessurs pertuccai ed habitonts vegnan informai aschi spert sco pusseivel sur dils termins, menaschi e sviaments. Plinavon ein tuttas informaziuns cun program da construcziun publicai naven dad oz sin nossa pagina d’internet www.falera.net. Las actas ed ils programs da construcziun vegnan actualisai cuntinuadamein tenor andament ed influenzas da l’aura.
Bien engraziament per la capientscha.